Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Päätimme viime viikolla kysymykseen siitä, -
onko sinulla elämässäsi Messiaan todistus.
Useimmat uskovat vastaavat myöntävästi.
"En ole täydellinen enkä elä aina niin, kuin pitäisi.
Mutta Messias on minussa." Niin hän onkin.
Mutta etkö haluaisi elää hänelle mieliksi?
Etkö haluaisi ymmärtää hengellisiä asioita -
ja Jumalan toimintaa ja osallistua siihen?
Kun olet mukana Jumalan toiminnassa, -
saat kokea hänen läheisyyttään.
Parasta tässä elämässä on Herran läheisyys.
Suurempaa iloa ei ole.
Jatketaan nyt Ilmestyskirjan luvun 19 tutkimista.
Meissä on Jeshuan todistus.
Elämämme heijastaa häntä.
Heijastaako sinun elämäsi Jeshuaa?
Ilm. 19:10:n lopussa puhutaan -
tuon periaatteen toteuttamisesta.
Tässä kerrotaan, että ne, joilla on Jeshuan todistus, -
palvovat häntä.
"Sillä Jeesuksen todistus -
on profetian henki."
Useimmat uskovat sivuuttavat asian.
Seurakunta ei juurikaan tunne Vanhan testamentin profetioita.
Jos uskovilta kysyttäisiin, mistä Jooel, Habakkuk tai Naahum kirjoittavat, -
mitä he yrittivät välittää aikalaisilleen -
ja mikä heidän sanomansa on meille nykyään, useimmat eivät tietäisi.
Kun pyydän kuulijoita avaamaan esimerkiksi Haggain kirjan, -
he joutuvat tarkistamaan sisällysluettelosta, -
onko Raamatussa sen nimistä kirjaa.
Emme tunne VT:n profeettakirjoja.
Jos haluamme valmistautua, kuten Messiaan morsiamen tulisi, -
meidän pitää ymmärtää VT:n profetioita.
Siksi Ilm. 19:10:n loppu on niin tärkeä.
"Jeesuksen todistus on profetian henki."
Eli profeettojen sanoma toimii uskovissa siten, -
että todistamme sanoillamme ja elämällämme Jeshuasta.
Jakeesta 11 avautuu iloinen näkymä.
Karitsan hääjuhla on jo ilmoitettu.
Nyt kerrotaan siihen johtavista tapahtumista. Jae 11: -
"Ja minä näin taivaan auenneena. Ja katso: valkoinen hevonen..."
Tämä hevonen ei ole Ilm. 6:n alussa mainittu hevonen.
Siinä ei ollut kyse Messiaasta vaan väärästä messiaasta.
Hänen mukanaan tulee kuolema ja tuonela.
Nyt kerrotaan oikeasta Messiaasta. "Ja katso: valkoinen hevonen..."
Valkoinen kuvaa puhtautta, pyhyyttä ja voittoa.
"...ja sen selässä istuvan nimi on Uskollinen ja Totinen [totuudellinen]."
Uskollisuus ja totuus kuuluvat yhteen.
Totuus tulee ilmi uskollisuudessa.
Hän on totuus ja tuo teoillaan ja olemuksellaan esiin totuutta.
"...ja sen selässä istuvan nimi on Uskollinen ja Totinen, -
ja hän tuomitsee ja sotii vanhurskaudessa."
Tätä kohtaa on yritetty tulkita myös väärin.
Kuuntelin USA:ssa radiosta miestä nimeltä -
J. Vernon McGee, joka nukkui pois noin 25 vuotta sitten.
Hän rakasti Sanaa, ja opetti sitä kokonaisuudessaan.
Hän aloitteli raamattutuntia Ilmestyskirjasta ja kysyi: -
"Montako raamatuntulkintametodia on olemassa?"
Monet esim. käsittävät osan Ilmestyskirjasta jo toteutuneen.
Mutta tulkitsitpa tämän kirjan miten tahansa, -
varmaan meistä kaikki ovat samaa mieltä siitä, -
että Ilm. 19:11 on vielä toteutumatta.
Tässä puhutaan Messiaasta, joka palaa perustamaan valtakuntansa.
Hän on tulossa tuomitsemaan ja sotimaan.
Sama mies, joka sääli niin usein ihmisjoukkoja.
Mutta hän ei palaa Pelastajana vaan soturina.
Hän toteuttaa Jumalan tuomion ja perustaa Jumalan valtakunnan.
"Ja hänen silmänsä olivat niin kuin tulen liekit, -
ja hänen päässään oli monta kruunua..."
Hän on siis kuningasten Kuningas.
"...ja hänellä oli kirjoitettuna nimi, -
jota ei tiedä kukaan muu kuin hän itse..."
"Nimi, jota ei tiedä kukaan muu kuin ihminen itse", on sanontatapa.
Se viittaa Messiaan jumaluuteen.
Eihän Jumalaa ymmärrä kukaan muu kuin hän itse.
Jakeessa muistutetaan lukijoita siitä, -
että kyseessä on kaikkivaltias Jumala.
"Ja hänen silmänsä olivat niinkuin tulen liekit, -
ja hänen päässään oli monta kruunua, ja hänellä oli kirjoitettuna nimi, -
jota ei tiedä kukaan muu kuin hän itse, -
ja hänellä oli yllään vereen kastettu vaippa..." Eli hän on Lunastaja.
"...ja nimi, jolla häntä kutsutaan, on Jumalan Sana."
Raamatuntutkijat sanovat, -
että Jumalan Sana kuvaa tässä Jumalan mieltä ja tarkoitusperiä.
Eli tässä halutaan sanoa, -
että Messias saapuu toteuttamaan Jumalan mielen ja tarkoitusperät -
eli perustamaan Jumalan valtakunnan.
Kun Jumala sai luomakuntansa valmiiksi, -
sen ihannetila nähtiin Eedenin puutarhassa.
Mutta siellä ihminen kapinoi.
Ilmestyskirja kertoo kohta valtakunnan perustamisesta.
Näemme valtakunnan sen lopullisessa muodossaan -
eli uuden Jerusalemin sekä sen yhteyden Eedenin puutarhaan.
Messias toteuttaa Jumalan suunnitelmat ja tarkoitusperät.
Siksi hänen nimensä on Jumalan Sana.
"Ja häntä seurasivat ratsastaen valkoisilla hevosilla -
taivaan sotajoukot, -
puettuina valkeaan ja puhtaaseen pellavavaatteeseen.
Ja hänen suustaan lähtee terävä miekka, -
että hän sillä löisi kansoja."
Kansoilla viitataan mihin tahansa etniseen ryhmään, -
jolla ei ole liittosuhdetta Jumalaan.
Kallisarvoisinta, mitä omistan, -
on liittosuhde Jumalaan.
Kyseessä on uusi liitto. Sanalla uusi viitataan Jumalan valtakuntaan.
Kyseessä on Jumalan valtakunnan liitto.
"Ja häntä seurasivat ratsastaen valkoisilla hevosilla -
taivaan sotajoukot, -
puettuina valkeaan ja puhtaaseen pellavavaatteeseen.
Ja hänen suustaan lähtee terävä miekka, että hän sillä löisi kansoja.
Ja hän on kaitseva heitä rautaisella valtikalla..."
Seuraavassa luvussa kerrotaan tuhatvuotisesta valtakunnasta.
Siellä Messias hallitsee rautavaltikalla. Hän ei siedä syntiä.
Ilm. 20:n tuhatvuotinen valtakunta on eri asia -
kuin lopullinen valtakunta, uusi Jerusalem, Ilm. 21:ssä ja 22:ssa.
Rautavaltikalla hallitseminen -
tarkoittaa Jumalan vanhurskaan luonteen ylläpitämistä.
Hänen luonteensa tulee esiin hänen käskyistään.
Jumalan käskyt eivät meitä pelasta.
Mutta tuhatvuotisessa valtakunnassa tulee esiin lain vanhurskaus, -
koska siellä hänen vanhurskas hallintokautensa kestää tuhat vuotta.
Hänen hallintovaltansa kuvastaa hänen luonnettaan.
Jumalan käskyistä näkyy hänen luonteensa.
Jos Jumala syntyisi ihmiseksi ja eläisi tässä maailmassa, -
niin kuin hän tekikin, hän noudattaisi Jumalan lakia.
Hän ei rikkoisi sitä. Eikä rikkonut.
Synnittömänä hän kykeni -
tulemaan sovitusuhriksi häneen turvaaville.
Jae 15: "Ja hän on kaitseva heitä rautaisella valtikalla, -
ja hän polkee kaikkivaltiaan Jumalan vihan kiivauden viinikuurnan."
Messias saapuu Ilm. 19:ssä.
Hän tulee tuomarina.
Hänen viittansa oli kastettu vereen.
Vereen kastamisella viitataan lunastukseen.
Rabbien mukaan Toorassa on 70 eri puolta, -
shivim panim la'tora.
Voidaan ajatella esimerkiksi timantin eri viisteitä.
Samasta timantista näkyy eri asioita katsomiskulmasta riippuen.
Sama pätee lakiin ja koko Raamattuun.
Vaatteisiin pirskotettu veri ei puhu aina pelkästä lunastuksesta -
vaan myös tuomiosta.
Sekä juutalaiset että kristityt raamatuntutkijat -
ovat samaa mieltä Jesaja 63:n merkityksestä.
Siinä puhutaan Messiaasta, joka tulee Bosrasta -
Seirin vuorelta tai Edomista, jossa hän tuomitsee.
Tuomion veri oli tahrannut hänen vaatteensa.
Ilm. 19:15:ssä viitataan samaan asiaan: -
"...ja hän polkee kaikkivaltiaan Jumalan -
vihan kiivauden viinikuurnan.
Ja hänellä on vaipassa kupeellaan..."
Kupeella tai reidellä oli siinä kulttuurissa tietty merkitys.
Nykyään tehdään sopimus kädenpuristuksella.
Raamatun aikaan otettiin kiinni reidestä.
Kupeeseen tai reiteen kirjoitettu nimi oli luotettava.
"Ja hänellä on vaipassa kupeellaan kirjoitettuna nimi: -
'Kuningasten Kuningas ja herrain Herra'."
Siinä kutsutaan ottamaan vastaan hänen auktoriteettinsa.
Uskossa onkin kyse alamaisuudesta Jumalan auktoriteetille.
Jae 17: "Ja minä näin enkelin seisovan auringossa..."
Auringossa ei voi konkreettisesti ajateltuna seistä.
Tarkoitus on kertoa, että Jumalan valtakunta on aivan uskomaton.
Se on yliluonnollinen.
"Ja minä näin enkelin seisovan auringossa, -
ja hän huusi suurella äänellä -
sanoen kaikille keskitaivaalla lentäville linnuille: -
'Tulkaa, kokoontukaa Jumalan suurelle aterialle..."
Tai "suuren Jumalan aterialle."
Linnuilla viitataan Daavidin ja Goljatin väliseen taisteluun.
Daavid sanoi: "Linnut eivät syö minun lihaani -
vaan sinun lihasi, Goljat."
Kyseessä on kuva häpeästä.
Raatojen syöminen on vastenmielistä ja löyhkäävää.
Kyseessä on häpeällinen loppu.
Sellainen kohtaa niitä, jotka eivät kuulu Jumalan valtakuntaan.
Jälleen puhutaan Messiaan saapumisesta.
Hän ei tule vain Ylkänä morsiamensa lähelle.
Tuomion täytyy tulla, ennen kuin siunaus voi toteutua.
Messias tulee sotimaan ja voittaa.
Linnut tulevat syömään lunastamattomien raadot.
"Ja minä näin enkelin seisovan auringossa..."
Aurinko merkitsee myös valon lähdettä.
Jumala valaisee asian, jotta ymmärrämme sen oikein.
"...ja hän huusi suurella äänellä -
sanoen kaikille keskitaivaalla lentäville linnuille: -
'Tulkaa, kokoontukaa Jumalan suurelle aterialle -
syömään kuningasten lihaa ja sotapäällikköjen lihaa -
ja väkevien lihaa ja hevosten sekä niiden selässä istuvien lihaa -
ja kaikkien vapaitten ja orjien lihaa, sekä pienten että suurten'."
Tässä tarkoitetaan sitä, ettei Jumala katso ihmiseen.
Asemalla tai rikkauksilla ei ole väliä.
Tuomion voi välttää vain uskon kautta, -
ottamalla vastaan evankeliumin.
Usko Messias Jeshuaan ja ota hänet elämäsi Herraksi.
Jae 19: "Ja minä näin pedon ja maan kuninkaat ja heidän sotajoukkonsa -
kokoontuneina sotiaksensa hevosen selässä istuvaa vastaan -
ja hänen sotajoukkoansa vastaan."
Ilm. 8-9:n pasuunansoiton tuomioiden jälkeen, -
Ilm. 16:n tuomioiden maljojen jälkeen -
ja Ilm. 18-19:n suurten tuomioiden jälkeen -
tapahtuu vielä seuraavaa.
"Ja minä näin pedon ja maan kuninkaat ja heidän sotajoukkonsa -
kokoontuneina sotiaksensa hevosen selässä istuvaa vastaan -
ja hänen sotajoukkoansa vastaan."
He kapinoivat iankaiken eivätkä muutu alamaisiksi.
Siksi he joutuvat ikuisesti tuomituiksi.
Jae 20: "Ja peto otettiin kiinni, ja sen kanssa väärä profeetta, -
joka sen nähden oli tehnyt ihmetekonsa, -
joilla hän oli eksyttänyt ne, jotka olivat ottaneet pedon merkin, -
ja ne, jotka olivat sen kuvaa kumartaneet; -
ne molemmat heitettiin elävältä..."
He eivät kuolleet sen jälkeen.
Heidät heitettiin elävältä, ja he pysyivät elossa.
"...ne molemmat heitettiin elävältä tuliseen järveen, joka tulikiveä palaa.
Ja ne muut saivat surmansa -
hevosen selässä istuvan miekasta, joka lähti hänen suustaan..."
On merkittävää, että miekka lähtee Messiaan suusta.
Messias on sanonut, ettei hän tule tuomaan rauhaa, -
joka tarkoittaa väkivallattomuutta.
Hän ei tullut tuomaan meille mitään mukavaa utopiaa, -
jossa kaikki sujuu kivasti ja jokainen saa tehdä, mitä haluaa.
Hän sanoi: "Olen tullut tuomaan miekan."
Miekka jakaa kahteen eri ryhmään.
Tässä on sama periaate kuin lampaiden erottaminen vuohista.
Hän, joka tulee tässä Ilmestyskirjan kohdassa, tuo tuhon.
Sanankohdassa, jossa Messias tuo rauhan sijaan miekan, -
puhutaan evankeliumista.
Evankeliumi joko antaa elämän tai tuo tuomion.
Evankeliumi tarkoittaa Jumalan armon vastaanottamista.
Jos ihminen hylkää Jumalan armon, -
hän kutsuu elämäänsä miekan, joka tuottaa ikuisen kuoleman.
Siksi Messiaan suusta lähtee miekka.
Hänellä on elämän sana, mutta jos elämän hylkää, -
saa osakseen ikuisen kuoleman.
Jae 21: "Ja ne muut saivat surmansa hevosen selässä istuvan miekasta, -
joka lähti hänen suustaan; -
ja kaikki linnut tulivat ravituiksi heidän lihastansa."
Liha viittaa myös syntiin -
ja ihmisen lihalliseen luontoon.
Kerrataan lopuksi eräs asia.
Ympärileikkaus merkitsee lihan kuolemaa.
Viisaat ottavat vastaan "lihan ympärileikkauksen".
Poikavauvat ympärileikataan kahdeksan päivän ikäisinä.
Luku 8 merkitsee uutta alkua, lunastusta ja Jumalan valtakuntaa.
Siinä syntiluonto kuolee.
Jos ihminen ei salli syntiluontonsa kuolevan, hän on kuin Mooses, -
joka ei ympärileikannut poikaansa lunastuksen asiayhteydessä.
Hänen luonaan vieraili kuolema.
Evankeliumi on kuin ympärileikkauksen miekka.
Se leikkaa ja erottaa.
Miekka joko surmaa ihmisen syntiluonnon tai lävistää hänet.
Välimaastoa ei ole.
Ympärileikkaus on liitto.
Hepreassa puhutaankin liiton ympärileikkauksesta.
Kun sanonta käännetään, sana "liitto" jätetään usein mainitsematta.
Mutta ympärileikkaus on liitto Jumalan kanssa.
Siinä on kyse lihan eli syntiluonnon kuolemasta.
Evankeliumi ei ympärileikkaa fyysistä kehoa vaan sydämen.
Saamme uuden sydämen, josta puuttuu taipumus pahaan.
Entinen sydämemme kuolee, jotta saisimme uuden.
Emme saa kivisydäntä vaan lihasydämen.
Siinä lihalla viitataan elämään.
Lihasydän kykenee tuntemaan. Se aistii hengellisiä asioita.
Oletko sinä kokenut sydämen ympärileikkauksen?
Messiaan suusta lähtevä miekka -
surmaa meistä lihallisen luonteen, taipumuksen pahaan, -
joka hallitsee pelastumatonta ihmistä.
Jos näin ei käy, miekka tuo mukanaan ikuisen kuoleman, -
kuten Ilm. 19:n lopussa kerrotaan.
Siinä puhutaan saastaisten lintujen pidoista.
Mutta Ilm. 20 alkaa aivan eri tavoin.
Ei puhuta enää raatojen syömisestä vaan hääjuhlista.
Hääjuhlista alkaa Jumalan valtakunta luvussa 20.
Luemme ensi viikolla siitä luvusta myös tuhatvuotisesta valtakunnasta.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen